4. การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์หรือบริการหลัก

-   ธุรกิจรับเหมาก่อสร้าง

 บริษัท เนาวรัตน์พัฒนาการ จำกัด (มหาชน) ดำเนินธุรกิจรับเหมาก่อสร้าง โดยรับงานจากหน่วยงานราชการ รัฐวิสาหกิจ และเอกชน ซึ่งมีทั้งงานที่เป็นผู้รับเหมาโดยตรง (Main Contractor) ผู้รับเหมาช่วง (Sub-Contractor) หรือกิจการร่วมค้า (Joint Venture) บริษัทเป็นผู้รับเหมาชั้นนำของหลายหน่วยงาน เช่น เป็นผู้รับเหมาประเภท 1 เอ ของกรมทางหลวง มีสิทธิเข้าประกวดราคางานทางได้ทุกประเภทของกรมทางหลวง โดยไม่จำกัดระยะทางและจำนวนเงิน และเป็นผู้รับเหมาที่จดทะเบียนไว้กับหน่วยราชการต่างๆอาทิเช่นกรมชลประทาน กรมโยธาธิการ การสื่อสารแห่งประเทศไทย การประปานครหลวง การประปาส่วนภูมิภาค เป็นต้น ในการรับงานแต่ละโครงการ บริษัทจะรับงานโดยวิธีการประกวดราคาหรือการว่าจ้างโดยตรง สืบเนื่องจากชื่อเสียงและผลงานในอดีตคือปัจจัยหลักในการสร้างความเชื่อมั่นให้ลูกค้า ผู้ว่าจ้างงานของบริษัท ปัจจุบันบริษัทสามารถรับงานก่อสร้างทุกประเภท โดยอาจแบ่งเป็นประเภทใหญ่ ๆ ดังนี้.-

  - งานก่อสร้างอาคาร

  - งานก่อสร้างโกดังและโรงงานอุตสาหกรรม

  - งานก่อสร้างถนนทางหลวง,ทางด่วนและสะพาน

  - งานก่อสร้างระบบสาธารณูปโภคและระบบงานโยธา

  - งานก่อสร้างโครงสร้างชายฝั่งและท่าเรือ

  - งานก่อสร้างโรงงานไฟฟ้า,เขื่อนผลิตไฟฟ้า

  - งานก่อสร้างเขื่อน,คลองส่งน้ำและงานชลประทาน

  - งานก่อสร้างระบบบำบัดน้ำเสียและโรงงานบำบัดน้ำเสีย

  - งานก่อสร้างอุโมงค์,วางท่อใต้ดินและงานดันท่อลอด

  - งานขุดขนดินและถ่านหิน

  - ธุรกิจผลิตเสาเข็มคอนกรีตอัดแรงและผลิตภัณฑ์คอนกรีต

  บริษัทตั้งโรงงานผลิตผลิตภัณฑ์คอนกรีตอัดแรง เพื่อใช้ในโครงการก่อสร้างของบริษัท
  และจำหน่ายให้บุคคลภายนอก ทั้งโดยวิธีการประกวดราคาและการว่าจ้างโดยตรง
  ผลิตภัณฑ์คอนกรีตที่ผลิตจากโรงงานของบริษัท เช่น เสาคอนกรีตอัดแรง คานคอนกรีตอัดแรง
  ท่อคอนกรีตสำหรับใช้ในโครงการบำบัดน้ำเสีย แผ่นผนัง ราวสะพาน แผ่นพื้นสะพาน และ sheet
  pile ป้องกันดินพัง เป็นต้น โดยมีอัตราการผลิตเพื่อใช้ในโครงการก่อสร้างของบริษัท
  เปรียบเทียบกับการจำหน่ายให้บุคคลภายนอกอยู่ที่อัตรา 71:29 (ปี 2552), 36:64 (ปี 2553)
  และ 55:45 (ปี 2554)

- ธุรกิจเหล็กแปรรูป

บริษัทดำเนินการผลิตเหล็กแปรรูปเพื่อใช้ในโครงการก่อสร้างของบริษัท
เพื่อเป็นการสนับสนุนในโครงการก่อสร้าง และจำหน่ายโดยตรงให้แก่บุคคลภายนอก
โดยมีอัตราการผลิตเพื่อใช้ในโครงการก่อสร้างของบริษัทเองเปรียบเทียบกับการจำหน่ายให้บุคคลภายนอกอยู่ที่อัตรา
อัตรา 32:68 (ปี 2552), 89:11 (ปี 2553) และ 90:10 (ปี 2554)

โครงสร้างรายได้

รายได้แยกตามลักษณะการดำเนินงาน (ตามงบการเงินรวม)

  ---------------------------------------------- ---------- -------- ---------- -------- ---------- ---------
                                                 ปี 2554              ปี 2553              ปี 2552     

                                                 ล้านบาท     %        ล้านบาท     %        ล้านบาท     %

  ธุรกิจรับเหมาก่อสร้าง                                                                                  

  - งานก่อสร้างอาคาร,โกดังเก็บสินค้าและโรงงานอุตสาหกรรม 898.96     20.37    822.76     20.42    890.61     26.62

  - งานก่อสร้างโรงงานไฟฟ้า,เขื่อนผลิตไฟฟ้า              816.47     18.50    380.34     9.44     2.00       0.06

  - ขุดขนดินและถ่านหิน                               898.07     20.36    1,030.03   25.56    443.04     13.24

  - งานโครงสร้างชายฝั่งและท่าเรือ                     462.95     10.49    882.61     21.90    792.75     23.70

  - งานก่อสร้างถนนทางหลวง,ทางด่วนและสะพาน           34.20      0.78     333.62     8.28     446.23     13.34

  - งานก่อสร้างระบบบำบัดน้ำเสีย                       687.75     15.59    311.64     7.73     185.23     5.54

  - งานวางท่อใต้ดิน,อุโมงค์และงานดันท่อลอด              138.72     3.14     31.97      0.79     375.46     11.22

  ธุรกิจเหล็กแปรรูป และผลิตภัณฑ์คอนกรีต                  120.37     2.73     141.96     3.52     124.35     3.72

  ดอกเบี้ยรับ / 1                                   20.40      0.46     23.42      0.59     13.47      0.40

  รายได้อื่นๆ/ 2                                    334.58     7.58     71.49      1.77     71.88      2.15

  รายได้รวม                                       4,412.47   100.00   4,029.84   100.00   3,345.02   100.00

  อัตราเพิ่ม(ลด)ของรายได้รวม (%)                     382.63     9.49     684.82     20.47    (386.64)   (10.17)
  ---------------------------------------------- ---------- -------- ---------- -------- ---------- ---------

หมายเหตุ. /1. รายได้ดอกเบี้ยรับ ได้แก่ ดอกเบี้ยรับจากสถาบันการเงิน กิจการร่วมค้า
และบริษัทอื่น

/ 2. รายได้อื่นๆ ได้แก่กำไรจากการขายเงินลงทุนในบริษัท เอ็มไอเอชแอล(โฮลดิ้ง) จำกัด
กำไรจากการจำหน่ายอุปกรณ์และค่าบริหารโครงการ

4.2 การตลาดและภาวะการแข่งขัน

1.  กลยุทธ์ทางการตลาด

กลยุทธ์ในการแข่งขันที่สำคัญ บริษัท เนาวรัตน์พัฒนาการ จำกัด (มหาชน)
ประกอบธุรกิจมาเป็นเวลานาน มีประสบการณ์และความชำนาญในงานก่อสร้างหลากหลายประเภท
โดยมีบุคลากรที่มีความสามารถและประสบการณ์
มีเครื่องจักรอุปกรณ์พร้อมในการรับงานก่อสร้างได้หลายประเภท
บริษัทจึงมีความสามารถในการรับงานก่อสร้างประเภทต่าง ๆ ได้ทั้งงานของทางภาครัฐและเอกชน

จุดเด่น บริษัท เนาวรัตน์พัฒนาการ จำกัด (มหาชน) มีความสามารถรับงานได้หลายประเภท
มีประสบการณ์และความชำนาญในงานวิศวกรรมโยธา อาทิเช่น งานถนน สะพาน ทางด่วน
โรงงานไฟฟ้า อาคาร โรงงานอุตสาหกรรม ท่าเทียบเรือ
เขื่อนผลิตไฟฟ้าพลังน้ำและงานอุโมงค์ใต้ดินต่างๆ เป็นต้น
ทำให้บริษัทสามารถดำเนินงานได้อย่างต่อเนื่อง หากงานก่อสร้างประเภทใดลดน้อยลง
ก็สามารถรับงานประเภทอื่นได้ นอกจากนี้ ยังมีเครื่องจักร อุปกรณ์
และบุคลากรพร้อมที่จะดำเนินงานในโครงการก่อสร้างขนาดใหญ่ได้ มีความสัมพันธ์ที่ดีกับลูกค้า
และผู้รับเหมาช่วงมาโดยตลอด ทำให้มีโอกาสได้งานโครงการใหม่ ๆ ของกลุ่มลูกค้ารายเดิม

ปัจจุบัน บริษัทมีความเชี่ยวชาญในงานก่อสร้างสาธารณูปโภคขนาดใหญ่ เช่น
งานถนน,ทางด่วน,สะพาน,ระบบรวบรวมและบำบัดน้ำเสียขนาดใหญ่ เขื่อนผลิตไฟฟ้า ท่าเทียบเรือ
โดยมีโครงการต่าง ๆ ที่อยู่ในระหว่างดำเนินการหลายโครงการ และมีเครื่องจักร เครื่องมือ
เพื่อดำเนินงานประเภทนี้อยู่เป็นจำนวนมาก

จุดด้อย บริษัท เนาวรัตน์พัฒนาการ จำกัด (มหาชน) มีการลงทุนในเครื่องจักร อุปกรณ์
ซึ่งเหมาะกับการรับงานโครงการขนาดใหญ่
เครื่องจักรอุปกรณ์เหล่านี้จะทำให้บริษัทมีต้นทุนและค่าใช้จ่ายในการปฏิบัติงานสูงกว่าผู้รับเหมาขนาดเล็ก
หากบริษัทมีงานที่เป็นโครงการขนาดเล็กจำนวนมากขึ้น (ซึ่งไม่ใช่นโยบายของบริษัทในปัจจุบัน)
นอกจากนี้ ในโครงการก่อสร้างขนาดใหญ่ ซึ่งมีการกำหนดคุณสมบัติของผู้รับเหมา
โดยเฉพาะในด้านประสบการณ์และแหล่งเงินทุน เช่น โครงการสาธารณูปโภคขนาดใหญ่
ซึ่งผู้รับเหมาในประเทศไม่เคยทำมาก่อน
บริษัทจึงอาจต้องร่วมมือกับบริษัทต่างชาติหรือผู้เชี่ยวชาญเฉพาะในการรับงานประเภทดังกล่าว

กลุ่มลูกค้าเป้าหมาย กลุ่มลูกค้าของบริษัท แบ่งเป็นลูกค้าภาครัฐบาล และภาคเอกชน
กลุ่มลูกค้าเป้าหมายของบริษัทจะเป็นงานภาครัฐบาล รวมทั้งรัฐวิสาหกิจ ทั้งในประเทศ
และต่างประเทศโดยเฉพาะงานภาครัฐที่ได้รับการสนับสนุนทางการเงินจากธนาคารเพื่อการพัฒนาเศรษฐกิจหรือธนาคารโลกสำหรับโครงการก่อสร้างสาธารณูปโภคต่างๆ
เช่น ถนน ทางด่วน โรงไฟฟ้า ระบบบำบัดน้ำเสีย เป็นต้น

นโยบายราคา ในการเสนอราคาสำหรับโครงการก่อสร้าง และผลิตเสาเข็ม
จะคำนวณต้นทุนโครงการและค่าใช้จ่ายต่าง ๆ และกำหนดอัตรากำไรขั้นต้นประมาณร้อยละ 10-15
ขึ้นไปตามประเภทของโครงการและสภาพการแข่งขัน

การลงทุน บริษัทจะขยายการลงทุนในธุรกิจที่มีความต่อเนื่องเชื่อมโยงกับธุรกิจปัจจุบัน และ
โครงการรับเหมาก่อสร้างอื่น ๆ ที่ให้ผลดีกับบริษัท
โดยให้บริษัทมีการเติบโตและผลตอบแทนต่อการลงทุนที่เหมาะสมทั้งในระยะสั้น และระยะยาว

การพัฒนาทรัพยากรบุคคล พัฒนาความรู้ความสามารถ เพื่อให้บุคลากรของบริษัท
มีศักยภาพในการแข่งขัน ตลอดจนให้มีจริยธรรมในการดำเนินธุรกิจ
และปรับปรุงโครงสร้างการบริหารให้เหมาะสมและเอื้อต่อการพัฒนาอยู่เสมอ

ด้านการตลาด ส่งเสริมให้มีศักยภาพในงานด้านการตลาดในเชิงรุก ใช้เครือข่ายของบริษัท
และระบบข้อมูล สร้างความสัมพันธ์ที่ดีกับลูกค้า โดยมีความรับผิดชอบสูงต่อลูกค้า มีการวางแผนที่ดี
เพื่อส่งมอบงานที่มีคุณภาพและตรงตามระยะเวลาที่กำหนด
ขยายขอบเขตเพื่อรับงานต่างประเทศในภูมิภาคเอเชียและตะวันออกกลางเพิ่มขึ้น
ส่วนงานในประเทศ ยังคงเน้นงานก่อสร้างภาครัฐเป็นหลัก ไม่ว่าจะเป็นงานก่อสร้างถนน สะพาน
อุโมงค์ส่งน้ำประปา โรงไฟฟ้า ระบบรวบรวมและบำบัดน้ำเสีย
ประกอบกับการที่บริษัทมีโรงงานผลิตผลิตภัณฑ์คอนกรีตและโรงงานผลิตเหล็กแปรรูป
ช่วยให้บริษัทสามารถลดต้นทุนการก่อสร้างรวมทั้งควบคุมคุณภาพของงานในส่วนนี้ได้

การผลิตสินค้าและบริการ บริษัท เนาวรัตน์พัฒนาการ จำกัด (มหาชน)
ผลิตสินค้าและให้บริการที่มีคุณภาพ โดยคำนึงถึงการรักษาความเป็นผู้นำด้านคุณภาพ
ไม่มีผลกระทบต่อสังคมและสิ่งแวดล้อม สรรหาเทคโนโลยีใหม่
เพื่อช่วยในการดำเนินการก่อสร้างและการบริหารงานอย่างเป็นระบบ
การป้องกันผลกระทบด้านลบที่จะมีต่อสิ่งแวดล้อมและการถือปฏิบัติตามกฎหมายว่าด้วยการรักษาสิ่งแวดล้อมเป็นนโยบายของบริษัท

การใช้เทคโนโลยี นำเทคโนโลยีสมัยใหม่มาใช้ในการก่อสร้าง
และผลิตผลิตภัณฑ์คอนกรีตสำหรับเป็นวัตถุดิบในการก่อสร้างและลดต้นทุนในระยะยาวของบริษัท

2. การจำหน่ายและช่องทางการจำหน่าย

ในการรับงานก่อสร้างนั้น บริษัทจะติดต่อกับผู้ว่าจ้างโดยตรง ทั้งโดยการยื่นประกวดราคา และการเจรจาตกลง โดยบริษัทจะติดต่อซื้อเอกสารประกวดราคา เพื่อคำนวณเสนอราคาตามหลักเกณฑ์ที่กำหนด ในบางครั้งบริษัทอาจได้รับการติดต่อจากผู้ว่าจ้าง ผู้ออกแบบ หรือผู้ควบคุมงานเนื่องจากประสบการณ์ และชื่อเสียงของบริษัทเป็นที่ประจักษ์ในประสบการณ์และศักยภาพในการทำงานประเภทนั้น ๆ และคุณภาพของงานที่ผู้ว่าจ้างไว้วางใจให้บริษัทเสนอบริการเพิ่มขึ้น

การจำหน่ายเสาเข็ม บริษัทจะติดต่อกับผู้ว่าจ้างโดยตรงเช่นเดียวกับการรับเหมาก่อสร้าง คือ
โดยการยื่นประมูลเสนอราคา หรือการเจรจาตกลง โดยอาจเป็นงานจัดหา และตอกเสาเข็มเท่านั้น
หรือเป็นส่วนหนึ่งในงานรับเหมาก่อสร้างทั้งโครงการ นอกจากนั้นบริษัทมีการจำหน่ายโดยตรง
แก่ผู้ซื้อและผู้รับเหมาตามขนาดที่ลูกค้าต้องการ ทั้งนี้บริษัทจะทำการผลิตต่อเมื่อได้รับคำสั่งซื้อ
และรายละเอียดจากลูกค้า เนื่องจากเป็นสินค้าที่ต้องผลิตตามขนาด
และการรับน้ำหนักตามแบบที่ลูกค้ากำหนด

  3. ลักษณะของลูกค้า

ลักษณะของลูกค้าและความสัมพันธ์ระหว่างลูกค้ากับบริษัทหรือบริษัทย่อย กลุ่มลูกค้าของบริษัทแบ่งเป็น

การรับเหมาก่อสร้าง กลุ่มลูกค้าของบริษัท แบ่งเป็น

1. ภาคเอกชน ประกอบด้วยงานประเภท อาคารสำนักงาน โรงงานอุตสาหกรรม ศูนย์การค้า
โครงการพัฒนาอสังหาริมทรัพย์ต่างๆ ฯลฯ

2. ภาครัฐบาล ประกอบด้วย หน่วยราชการและรัฐวิสาหกิจต่าง ๆ เช่น กรมทางหลวง
การไฟฟ้าฝ่ายผลิตแห่งประเทศไทย กรุงเทพมหานคร ฯลฯ

โดยมีสัดส่วนรายได้ ระหว่างภาคเอกชนและภาครัฐบาล

สำหรับปี 2552 ดังนี้

ภาคเอกชน ร้อยละ 30 ของรายได้

ภาครัฐบาล ร้อยละ 70 ของรายได้

ส่วนปี 2553 เป็นดังนี้

  ภาคเอกชน ร้อยละ 19 ของรายได้

  ภาครัฐบาล ร้อยละ 81 ของรายได้

และปี 2554 เป็นดังนี้

  ภาคเอกชน ร้อยละ 22 ของรายได้

  ภาครัฐบาล ร้อยละ 78 ของรายได้

บริษัทเชื่อว่ารายได้ที่มาจากลูกค้าภาครัฐบาลจะเพิ่มขึ้นเนื่องจากสภาวะเศรษฐกิจในปัจจุบันรัฐเน้นการก่อสร้างระบบสาธารณูปโภค
และบริการพื้นฐานต่าง ๆ อีกมาก ลูกค้าภาครัฐบาลประกอบด้วย กรุงเทพมหานคร กรมทางหลวง
การไฟฟ้าฝ่ายผลิตแห่งประเทศไทย มหาวิทยาลัยของรัฐ โรงพยาบาล รัฐวิสาหกิจ เป็นต้น
สำหรับลูกค้าภาคเอกชน ประกอบด้วย โรงงานอุตสาหกรรม โรงแรม
โครงการพัฒนาอสังหาริมทรัพย์ เป็นต้น

การจำหน่ายเสาเข็มคอนกรีตอัดแรง และผลิตภัณฑ์คอนกรีต
กลุ่มลูกค้าของบริษัทสำหรับการจำหน่ายเสาเข็มคอนกรีตอัดแรง และผลิตภัณฑ์คอนกรีต
แบ่งออกได้เป็นภาคเอกชนและภาครัฐบาล เช่นเดียวกับงานรับเหมาก่อสร้าง โดยในภาครัฐบาล
ประกอบด้วย การไฟฟ้าฝ่ายผลิตแห่งประเทศไทย เป็นต้น
นอกจากนี้ผลิตภัณฑ์คอนกรีตส่วนหนึ่งเป็นการใช้ในงานก่อสร้าง
ซึ่งบริษัทเป็นผู้ดำเนินงานก่อสร้างเองด้วย

นโยบายการเรียกเก็บหนี้ ในกรณีที่ลูกค้าไม่ชำระเงินตามระยะเวลาที่กำหนด
จะมีการคิดดอกเบี้ยสำหรับยอดหนี้ที่ได้รับชำระล่าช้า
โดยคำนวณจากวันที่ครบกำหนดชำระตามเงื่อนไข และถือปฏิบัติเป็นมาตรฐานเดียวกันทั้งลูกค้าทั่วไป
และลูกค้าที่เป็นบริษัทที่เกี่ยวข้อง แต่ในสภาวะเศรษฐกิจปัจจุบัน
บริษัทมีการผ่อนผันไม่เรียกเก็บดอกเบี้ยจากลูกหนี้การค้าบางรายที่มีการชำระล่าช้าเพียงเล็กน้อย
เว้นแต่ในรายที่มีการฟ้องร้องให้ชำระหนี้

ระยะเวลาการเรียกเก็บหนี้ของบริษัท หากเป็นงานภาครัฐบาล
การชำระเงินจะเป็นไปตามกฏเกณฑ์ที่กำหนดไว้ของหน่วยงานราชการแต่ละแห่งประมาณ 45-60 วัน
สำหรับลูกค้าภาคเอกชนเงื่อนไขมาตรฐานที่บริษัทกำหนดไว้คือ ต้องชำระภายใน 30 วัน
โดยลูกค้าปัจจุบันมีการชำระหนี้ตรงตามเงื่อนไข หรือบางครั้งหากมีปัญหาเกินกำหนดบ้างเล็กน้อย
โดยมีเหตุผลที่สมควร บริษัทก็ยินยอมได้
แต่สำหรับลูกหนี้ภาคเอกชนค้างชำระในโครงการก่อสร้างเดิมที่ส่งมอบงานแล้วบางโครงการและยังไม่ได้รับชำระหนี้
เนื่องจากลูกหนี้ขาดสภาพคล่อง บริษัทยังดำเนินการติดตามทวงถามตลอดมา
และหากค้างชำระเป็นเวลานานบริษัทจะยื่นฟ้องต่อศาลแพ่งเพื่อเรียกชำระหนี้จากลูกหนี้รายนั้น ๆ
ต่อไป

4. สภาพการแข่งขันภายในอุตสาหกรรม อุตสาหกรรมก่อสร้างนับว่ามีการแข่งขันสูงมาก
ทั้งระหว่างผู้รับเหมาไทยด้วยกันและกับผู้รับเหมาต่างชาติจากภาวะเศรษฐกิจที่ซบเซาในช่วงหลายปีที่ผ่านมา
ทำให้ผู้รับเหมารายย่อยต้องยุติการดำเนินกิจการไปเป็นจำนวนมาก ในขณะเดียวกัน
ปริมาณงานก่อสร้างในประเทศเริ่มเพิ่มปริมาณมากขึ้น
นอกจากนี้ยังมีปัจจัยที่ไม่เอื้ออำนวยในการดำเนินธุรกิจ เช่น
ความเข้มงวดในการปล่อยสินเชื่อของสถาบันการเงิน ทำให้ผู้รับเหมาขาดสภาพคล่องทางการเงิน
และราคาวัสดุก่อสร้างที่มีแนวโน้มเพิ่มขึ้น ทำให้ต้นทุนการก่อสร้างเพิ่มขึ้น

ในการรับงานก่อสร้างทั้งภาครัฐบาลและเอกชน โดยปกติจะใช้วิธีประกวดราคา
โดยคัดเลือกผู้รับเหมาที่เสนอราคาต่ำสุด และมีคุณสมบัติตามเกณฑ์ที่กำหนด
หากมีผู้รับเหมาเข้าร่วมเสนอราคาหลายรายเจ้าของงานก็จะมีโอกาสเลือกผู้รับเหมาได้มากในขณะเดียวกันผู้รับเหมาที่มีคุณสมบัติตามที่เจ้าของงานกำหนดก็มีสิทธิที่จะคัดเลือกโครงการเพื่อเข้าร่วมในการประกวดราคาเช่นเดียวกัน
เนื่องจากเป็นตลาดเสรี ผู้ว่าจ้างและผู้รับเหมาย่อมมีสิทธิต่อรองราคากันได้
อย่างไรก็ตามเจ้าของงานจะเป็นผู้กำหนดคุณสมบัติของผู้รับเหมาที่จะเข้าร่วมประกวดราคา
และมีสิทธิจะคัดเลือกผู้รับเหมารายใดก็ได้ตามเกณฑ์ที่กำหนดไว้

จากสภาพการแข่งขันที่ทุกบริษัทในธุรกิจรับเหมาก่อสร้างประสบ
หากบริษัทใดสามารถรับงานได้หลายประเภท มีประสบการณ์และความชำนาญในงานหลายด้าน
ย่อมได้เปรียบกว่าบริษัทอื่น ๆ เพราะหากงานก่อสร้างประเภทใดลดลง
ก็สามารถรับงานประเภทอื่นทดแทนได้
ปัจจัยสำคัญคือความสามารถในการทำงานให้เสร็จภายในกำหนดเวลาด้วย

3.  การจัดหาผลิตภัณฑ์หรือบริการ

การผลิต ในส่วนของธุรกิจรับเหมาก่อสร้าง
หน่วยงานก่อสร้างจะอยู่ที่สถานที่ตั้งของโครงการก่อสร้างที่บริษัทดำเนินการ
ในส่วนธุรกิจผลิตเหล็กแปรรูปและผลิตภัณฑ์คอนกรีตอัดแรง ปัจจุบันมี 3 โรงงาน ตั้งอยู่ที่
ถนนบางนา-ตราด กิโลเมตรที่ 4 และที่อำเภอบางน้ำเปรี้ยว จังหวัดฉะเชิงเทรา
(ซึ่งมีโรงงานผลิตเหล็กแปรรูปตั้งอยู่บริเวณเดียวกับโรงงานผลิตผลิตภัณฑ์คอนกรีต)
และโรงงานผลิตท่อคอนกรีตที่ถนนพระราม 2 อำเภอเมือง จังหวัดสมุทรสาคร ด้วย

1. กำลังการผลิตและปริมาณการผลิต

ธุรกิจรับเหมาก่อสร้าง ความสามารถในการรับงานของบริษัทถูกจำกัดโดย

1. จำนวนบุคลากร ได้แก่ บุคลากรที่เชี่ยวชาญเฉพาะทาง เช่น แรงงานที่มีฝีมือ โดยเฉพาะ

แรงงานก่อสร้างลักษณะพิเศษ-งานด้านสถาปัตยกรรม

2. จำนวนเงินทุน

3. จำนวนเครื่องจักรและอุปกรณ์

ปัจจุบัน บริษัท เนาวรัตน์พัฒนาการ จำกัด (มหาชน)
สามารถรับผิดชอบงานโครงการขนาดใหญ่ที่จะดำเนินการในเวลาเดียวกันได้ประมาณ 15-20
โครงการ มูลค่าโครงการเฉลี่ยโครงการละ 500 ล้านบาท ขึ้นอยู่กับประเภทงาน บุคลากร
เครื่องจักรอุปกรณ์ และเงินทุนที่พร้อมจะสนับสนุนโครงการ

การผลิตเสาเข็มคอนกรีตอัดแรงและผลิตภัณฑ์คอนกรีต

+--------------------------------------+---------+---------+----------+
|                                      | 2554    | 2553    | 2552     |
|                                      |         |         |          |
|                                      | ลบ.ม.   | ลบ.ม.   | ลบ.ม.    |
|                                      | ต่อปี     | ต่อปี     | ต่อปี      |
+--------------------------------------+---------+---------+----------+
| กำลังการผลิต *                         |         |         |          |
+--------------------------------------+---------+---------+----------+
| -โรงงานบางนา-ตราด ก.ม.4              | 30,000  | 30,000  | 30,000   |
+--------------------------------------+---------+---------+----------+
| -โรงงานบางน้ำเปรี้ยว จ.ฉะเชิงเทรา        | 48,000  | 48,000  | 48,000   |
+--------------------------------------+---------+---------+----------+
| -โรงงานผลิตท่อและคอนกรีตสำเร็จรูปมหาชัย    | 20,000  | 20,000  | 20,000   |
+--------------------------------------+---------+---------+----------+
| รวม                                  | 98,000  | 98,000  | 98,000   |
+--------------------------------------+---------+---------+----------+
| ปริมาณผลิตจริง                          |         |         |          |
+--------------------------------------+---------+---------+----------+
| -โรงงานบางนา-ตราด ก.ม.4              | 9,292   | 6,518   | 1,431    |
+--------------------------------------+---------+---------+----------+
| -โรงงานบางน้ำเปรี้ยว จ.ฉะเชิงเทรา        | 15,170  | 15,755  | 4,219    |
+--------------------------------------+---------+---------+----------+
| -โรงงานผลิตท่อและคอนกรีตสำเร็จรูปมหาชัย    | 8,209   | 2,775   | 197      |
+--------------------------------------+---------+---------+----------+
| รวม                                  | 32,671  | 25,048  | 5,847    |
+--------------------------------------+---------+---------+----------+

ร้อยละของการใช้กำลังผลิต 33.34 25.56 5.97

ร้อยละอัตราเพิ่มของปริมาณการผลิต 30.43 328.39 (87.05)

หมายเหตุ * กำลังการผลิต แสดงถึง ความสามารถสูงสุดในการผลิตเสาเข็มขนาดมาตรฐาน
แต่โดยปกติจะมีการผลิตเสาเข็มขนาดต่าง ๆ กัน
ซึ่งเมื่อเทียบกับกำลังผลิตขนาดมาตรฐานทำให้ปริมาณที่ผลิตได้น้อยลง

* บริษัทมีการผลิตท่อคอนกรีตเพื่อใช้ในโครงการบำบัดน้ำเสีย
โดยผลิตที่หน่วยงานผลิตท่อคอนกรีตซึ่งตั้งอยู่ที่ถนนพระราม 2
ทั้งนี้เพื่อประหยัดค่าขนส่งไปยังหน่วยงานก่อสร้างที่อยู่บริเวณใกล้เคียง

การผลิตเหล็กแปรรูป บริษัท เนาวรัตน์พัฒนาการ จำกัด (มหาชน)
มีกำลังการผลิตเหล็กแปรรูปประมาณ 8,000 ตันต่อปี
และมีการเตรียมพร้อมที่จะขยายกำลังการผลิตในอนาคตได้
โดยบริษัทฯจะขยายกำลังการผลิตให้เหมาะสมกับปริมาณงานที่เพิ่มขึ้นของบริษัท

+-------------------------+--------------+--------------+--------------+
|                         | 2554         | 2553         | 2552         |
|                         |              |              |              |
|                         | (ตัน)         | (ตัน)         | (ตัน)         |
+-------------------------+--------------+--------------+--------------+
| กำลังการผลิต              | 8,000        | 8,000        | 8,000        |
+-------------------------+--------------+--------------+--------------+
| ปริมาณการผลิต             | 3,340        | 2,352        | 3,078        |
+-------------------------+--------------+--------------+--------------+

ร้อยละของการใช้กำลังการผลิต 41.75 29.40 38.48

ร้อยละอัตราเพิ่ม(ลด)ของปริมาณการผลิต 42.01 (23.59) 22.19

เนื่องจากลักษณะการประกอบธุรกิจของบริษัท ทั้งในงานก่อสร้าง ผลิตเสาเข็มและผลิตภัณฑ์คอนกรีต
และเหล็กแปรรูป มีการดำเนินการเพื่อให้เป็นไปตามแผนงานก่อสร้าง
และลักษณะการก่อสร้างในแต่ละช่วงของโครงการ
ไม่ได้มีการกำหนดการทำงานเป็นจำนวนกะที่แน่นอนเช่นการผลิตในโรงงานอุตสาหกรรม
จึงแสดงกำลังการผลิตและปริมาณการผลิตตามผลงานที่ทำได้จริงเปรียบเทียบกับกำลังการผลิต

2. วัสดุก่อสร้างและผู้จำหน่ายวัสดุก่อสร้าง (Supplier)

ประเภทของวัสดุก่อสร้างที่สำคัญ วัสดุก่อสร้างที่ใช้ในการดำเนินธุรกิจของบริษัทประกอบด้วย
ปูนซีเมนต์ เหล็ก คอนกรีต ทราย หิน ไม้ และวัสดุก่อสร้างอื่น ๆ

แหล่งที่มาของวัสดุก่อสร้าง วัสดุก่อสร้างที่ใช้สามารถสั่งซื้อจากผู้ผลิตหรือตัวแทนจำหน่ายในประเทศ
ในบางกรณีบริษัทอาจพิจารณาสั่งซื้อจากผู้ขายในต่างประเทศ
หากได้รับเงื่อนไขที่ดีกว่าการสั่งซื้อผ่านตัวแทนจำหน่ายหรือผู้ขายในประเทศ
ปัจจุบันวัสดุก่อสร้างเกือบทั้งหมดจัดหาจากแหล่งภายในประเทศ

การใช้วัสดุทดแทน
ในการดำเนินงานโครงการก่อสร้างอาจมีการกำหนดคุณสมบัติของวัสดุก่อสร้างที่ใช้ เช่น
คอนกรีตขนาดรับกำลังอัด 350 กิโลกรัมต่อตารางเซ็นติเมตร หรือเทียบเท่า
ซึ่งสามารถจัดหาจากผู้ผลิตภายในประเทศหลายราย
โดยบริษัทสามารถส่งคุณสมบัติของวัสดุก่อสร้างหรือวัสดุที่ใช้เพื่อขออนุมัติจากเจ้าของงานได้
หากไม่มีการกำหนดคุณสมบัติเฉพาะเจาะจง
บริษัทจะพิจารณาคัดเลือกวัสดุก่อสร้างที่มีคุณภาพมาตรฐาน และราคาเหมาะสมที่สุด

ผลการเปลี่ยนแปลงเทคโนโลยีต่อการใช้วัสดุก่อสร้าง
เนื่องจากการดำเนินงานก่อสร้างต้องเป็นไปตามเงื่อนไขของสัญญา
ถึงแม้ว่าจะใช้เทคโนโลยีการก่อสร้างที่ต่างออกไป
ส่วนใหญ่ก็ยังคงต้องใช้วัสดุก่อสร้างตามคุณสมบัติที่กำหนดไว้ในสัญญา

สภาพปัญหาเกี่ยวกับวัสดุก่อสร้าง ในบางช่วงเวลาวัสดุก่อสร้างบางประเภทอาจมีการขาดแคลน
หรือมีการปรับราคาสูงขึ้น หากมีความต้องการใช้ในปริมาณมากพอ
บริษัทก็อาจพิจารณาจัดซื้อโดยตรงจากผู้ผลิตหรือนำเข้าจากต่างประเทศ
เนื่องจากบริษัทอยู่ในธุรกิจก่อสร้างมาเป็นเวลานาน
และมีความสัมพันธ์ที่ดีกับกลุ่มผู้ผลิตและจัดจำหน่ายวัตถุดิบที่ใช้ในงานก่อสร้างเป็นอย่างดี
ทำให้มีความมั่นใจทั้งในด้านคุณภาพ ราคา
และสามารถจัดซื้อในปริมาณที่เพียงพอสำหรับใช้ในงานก่อสร้างแต่ละโครงการอย่างต่อเนื่อง
หากราคาวัสดุใดผันผวนมาก บริษัทจะดำเนินการทำสัญญาสั่งซื้อล่วงหน้าจากผู้ขาย
รวมทั้งทำสัญญากำหนดราคากับผู้ขายในกรณีไม่ทราบจำนวนแน่นอน

จำนวนผู้จำหน่ายวัสดุก่อสร้าง ผู้จำหน่ายวัสดุก่อสร้าง เช่น ปูนซีเมนต์ เหล็ก คอนกรีต
และวัสดุก่อสร้างอื่น ๆ จะมีให้เลือกซื้อได้หลายราย ตามแต่ละประเภทของวัสดุก่อสร้าง เช่น บริษัท
ซิเมนต์ไทยการตลาด จำกัด บริษัท สยามลวดเหล็กอุตสาหกรรม จำกัด บริษัท ฉื่อจิ้นฮั้ว จำกัด
บริษัท โรงงานเหล็กกรุงเทพฯ จำกัด เป็นต้น ทั้งนี้ บริษัทประกอบธุรกิจอยู่ในธุรกิจก่อสร้างมานาน
และมีความสัมพันธ์ที่ดีกับผู้ผลิตและผู้จัดจำหน่ายหลายราย ซึ่งติดต่อค้าขายกันด้วยดีตลอดมา
จึงไม่มีปัญหาในการจัดหาวัสดุก่อสร้าง

สัดส่วนการซื้อวัสดุก่อสร้างในประเทศและต่างประเทศ วัสดุก่อสร้างที่บริษัทใช้ในปัจจุบัน
จัดหาจากผู้จัดจำหน่ายภายในประเทศเป็นส่วนใหญ่ ปริมาณวัสดุก่อสร้างแต่ละชนิดที่ใช้ในแต่ละปี
จะขึ้นอยู่กับประเภทงานก่อสร้างที่ได้รับในแต่ละปีด้วย เช่น งานก่อสร้างถนน จะใช้ ทราย ลูกรัง
แอสฟัลท์มาก งานอาคารอาจใช้ คอนกรีต เหล็กเส้นมาก เป็นต้น
แต่ไม่มีการใช้วัสดุก่อสร้างประเภทใดประเภทหนึ่งเกินกว่าร้อยละ 50 ของต้นทุนการผลิตรวม
โดยวัสดุก่อสร้างหลัก เช่น ปูนซิเมนต์ คอนกรีต เหล็กเส้น หิน ทราย
ซึ่งบริษัทมีการจัดหาจากผู้จัดจำหน่ายภายในประเทศหลายราย ตามประเภทของวัสดุก่อสร้าง
ยอดการจัดซื้อจากผู้จำหน่ายแต่ละรายไม่เกินกว่าร้อยละ 30
ของมูลค่าการจัดซื้อวัสดุก่อสร้างทั้งหมดในแต่ละปี
และไม่มีข้อผูกพันในการจัดซื้อวัสดุก่อสร้างกับผู้ผลิตหรือผู้จำหน่ายรายใดโดยเฉพาะแต่อย่างใด
การเปลี่ยนแปลงของราคาวัสดุก่อสร้างเป็นไปตามกลไกและภาวะตลาดในแต่ละช่วงเวลา
ทั้งนี้วัสดุบางส่วนเป็นสินค้าที่ทางการควบคุมราคาจัดจำหน่ายด้วย

  3. ผลกระทบต่อสิ่งแวดล้อม

โดยปกติการดำเนินการก่อสร้างมักก่อให้เกิดผลกระทบในด้านสภาพแวดล้อมบ้าง
ไม่ว่าจะเป็นด้านเสียง ฝุ่นละออง หรือการสั่นสะเทือน
ซึ่งบริษัทได้ดำเนินการป้องกันให้เกิดผลกระทบต่อประชาชนที่พักอาศัยใกล้เคียง
และสิ่งก่อสร้างเดิมให้น้อยที่สุด ด้วยการดำเนินการดังนี้

3.1 จัดหาผ้าคลุมบริเวณงานก่อสร้างประเภทอาคารเพื่อกันฝุ่น หากเป็นงานก่อสร้างถนน
จะดำเนินการฉีดน้ำรดเป็นประจำ

3.2 ใช้เครื่องจักรที่มีคุณภาพ ซึ่งเสียงเครื่องจักรจะไม่ดังมากขณะทำงาน
หากจำเป็นต้องใช้เครื่องจักรที่มีเสียงดังในบางคราว จะหลีกเลี่ยงการทำงานในเวลากลางคืน

3.3 มีการประชาสัมพันธ์ให้ประชาชนที่อาศัยอยู่ในบริเวณใกล้เคียงเข้าใจถึงลักษณะการทำงาน
และพยายามสร้างความสัมพันธ์ที่ดีกับผู้อยู่อาศัยใกล้เคียงสถานที่ก่อสร้าง

ในช่วง 3 ปีที่ผ่านมา บริษัทและบริษัทย่อยไม่เคยมีข้อพิพาทในเรื่องดังกล่าว อย่างไรก็ตาม
บริษัทได้จัดให้มีการประกันภัยเพื่อป้องกันความเสี่ยงที่อาจถูกเรียกร้องจากผู้ที่ได้รับผลกระทบจากการก่อสร้างไว้ทุกโครงการก่อสร้าง
เป็นปกติ

4.4 งานที่ยังไม่ได้ส่งมอบ

การส่งมอบงานก่อสร้าง โดยทั่วไปจะส่งมอบงานเมื่องานเสร็จสิ้นแล้วทั้งหมด
งานระหว่างก่อสร้างที่ยังไม่ได้ส่งมอบ ณ วันที่ 31 ธันวาคม 2554 มีดังนี้

  (หน่วย : ล้านบาท)

+---+-----------+------------------+------+------+-------+--------+----+
|   | ชื่อเจ้าข    | รายละเอียด        | ว    | วัน   | ม     | มูลค่า   | %  |
|   | องโครงการ |                  | ันเริ่ม | สิ้นสุด | ูลค่าโค | งานยังไ | งา |
|   |           |                  |      |      | รงการ | ม่ส่งมอบ | นท |
|   |           |                  | ก    | ก    |       | ณ 31   | ี่ส่ง |
|   |           |                  | ารก่อ | ารก่อ | ตา    | ธ.     | มอ |
|   |           |                  | สร้าง | สร้าง | มสัญญา | ค.2554 | บแ |
|   |           |                  |      |      |       |        | ล้ว |
|   |           |                  |      |      | (ล้า   | (ล     |    |
|   |           |                  |      |      | นบาท) | ้านบาท) |    |
+---+-----------+------------------+------+------+-------+--------+----+
| 1 | การไฟฟ้า   | โครงก            | พ.ค. | ก.พ. | 8,3   | 5,     | 2  |
|   | ฝ่ายผลิตแห่ง | ารจ้างเหมาขุด-ขนดิน | 2552 | 2561 | 42.36 | 986.48 | 8. |
|   | ประเทศไทย | และถ่านหินที่เหมืองแม |      |      |       |        | 24 |
|   |           | ่เมาะจังหวัดลำปาง(เ |      |      |       |        |    |
|   |           | ฉพาะส่วนของบริษัทไม |      |      |       |        |    |
|   |           | ่รวมส่วนของผู้ร่วมค้า) |      |      |       |        |    |
+---+-----------+------------------+------+------+-------+--------+----+
| 2 | CMC di    | โรงไ             | ก.พ. | ธ.ค. | 3     | 34.09  | 9  |
|   | Ravenna   | ฟฟ้าTheun-Hinboun | 2553 | 2554 | 89.40 |        | 1. |
|   |           | Expansion        |      |      |       |        | 25 |
|   |           | Project: สปป.ลาว |      |      |       |        |    |
+---+-----------+------------------+------+------+-------+--------+----+
| 3 | กร        | โครงการก่อสร้างระบ | ก.พ. | พ.ค. | 3     | 54.27  | 8  |
|   | มโยธาธิการ | บป้องกันน้ำท่วมพื้นที่ชุม | 2553 | 2555 | 08.41 |        | 2. |
|   | และผังเมือง | ชนอ้อมน้อย ระยะที่ 1 |      |      |       |        | 40 |
+---+-----------+------------------+------+------+-------+--------+----+
| 4 | กรุง       | โค               | ก.ค. | ก.ค. | 2     | 161.67 | 3  |
|   | เทพมหานคร | รงการก่อสร้างระบบร | 2553 | 2556 | 59.77 |        | 7. |
|   | สำนักก     | ะบายน้ำคลองบางเตย |      |      |       |        | 76 |
|   | ารระบายน้ำ |                  |      |      |       |        |    |
+---+-----------+------------------+------+------+-------+--------+----+
| 5 | การประ    | โ                | ธ.ค. | มี.ค. | 1     | 38.91  | 7  |
|   | ปานครหลวง | ครงการก่อสร้างวางท | 2553 | 2555 | 56.76 |        | 9. |
|   |           | ่อประธาน ในถนนรัชด |      |      |       |        | 97 |
|   |           | าภิเษก ถนนกำแพงเพ |      |      |       |        |    |
|   |           | ชร และถนนพหลโยธิน |      |      |       |        |    |
+---+-----------+------------------+------+------+-------+--------+----+
| 6 | การท่าเ    | ท่าเทียบเรือบริกา    | ก.ค. | ก.ย. | 1     | 85.57  | 4  |
|   | รือแหลมฉบัง | รของท่าเรือแหลมฉบัง | 2554 | 2555 | 64.74 |        | 8. |
|   |           |                  |      |      |       |        | 06 |
+---+-----------+------------------+------+------+-------+--------+----+
| 7 | การท่าเ    | เปลี่ยนท่อ          | ส.ค. | ต.ค. | 35.00 | 22.36  | 3  |
|   | รือแหลมฉบัง | น่ำประปาของโครงกา | 2554 | 2555 |       |        | 6. |
|   |           | รท่าเรือแหลมฉบังขั้นที่ |      |      |       |        | 11 |
|   |           | 1                |      |      |       |        |    |
+---+-----------+------------------+------+------+-------+--------+----+
| 8 | Nuctech   | ที่ตรวจสอบต        | ต.ค. | ก.ย. | 3     | 244.24 | 2  |
|   | Company   | ู้สินค้าด้วยเครื่องเอ็กซ | 2554 | 2555 | 11.74 |        | 1. |
|   | Limited   | เรย์แบบติดตั้งประจำที่ |      |      |       |        | 65 |
+---+-----------+------------------+------+------+-------+--------+----+
| 9 | บ.โตช     | โรงงาน ABPR1     | ส.ค. | พ.ย. | 3     | 291.44 | 1  |
|   | ิบาไทยแลนด์ | CCCP and ABPR2   | 2554 | 2555 | 39.30 |        | 4. |
|   | จก.       | CCCP Project     |      |      |       |        | 11 |
|   |           | CIVIL            |      |      |       |        |    |
+---+-----------+------------------+------+------+-------+--------+----+

+---+-----------+------------------+------+------+-------+--------+----+
|   | ชื่อเจ้าข    | รายละเอียด        | ว    | วัน   | ม     | มูลค่า   | %  |
|   | องโครงการ |                  | ันเริ่ม | สิ้นสุด | ูลค่าโค | งานยังไ | งา |
|   |           |                  |      |      | รงการ | ม่ส่งมอบ | นท |
|   |           |                  | ก    | ก    |       | ณ 31   | ี่ส่ง |
|   |           |                  | ารก่อ | ารก่อ | ตา    | ธ.     | มอ |
|   |           |                  | สร้าง | สร้าง | มสัญญา | ค.2554 | บแ |
|   |           |                  |      |      |       |        | ล้ว |
|   |           |                  |      |      | (ล้า   | (ล     |    |
|   |           |                  |      |      | นบาท) | ้านบาท) |    |
+---+-----------+------------------+------+------+-------+--------+----+
| 1 | Marubeni  | โรงไฟฟ้า Wang Noi | ธ.ค. | ส.ค. | 1,3   | 1,     | 1  |
| 0 | Co        | Combined Cycle   | 2554 | 2557 | 63.00 | 146.19 | 5. |
|   | rporation | Power Block 4    |      |      |       |        | 91 |
|   |           | Project          |      |      |       |        |    |
+---+-----------+------------------+------+------+-------+--------+----+
| 1 | Marubeni  | โรงไฟฟ้า Chana    | ธ.ค. | ส.ค. | 1,5   | 1,     | 1  |
| 1 | Co        | Combined Cycle   | 2554 | 2557 | 60.60 | 378.86 | 1. |
|   | rporation | Power Block 4    |      |      |       |        | 65 |
|   |           | Project          |      |      |       |        |    |
+---+-----------+------------------+------+------+-------+--------+----+
| 1 | บริษัทอมตะ  | อาคารซ่อ          | ต.ค. | มิ.ย. | 42.14 | 27.28  | 3  |
| 2 | บี.        | มบำรุงและจัดเก็บวัสดุ | 2554 | 2555 |       |        | 5. |
|   | กร        | (Amata Nakorn)   |      |      |       |        | 26 |
|   | ิมเพาเวอร์3 |                  |      |      |       |        |    |
|   | จำกัด      |                  |      |      |       |        |    |
+---+-----------+------------------+------+------+-------+--------+----+
| 1 | ก         | งาน              | ธ.ค. | พ    | 4     | 427.15 | 3. |
| 3 | ิจการร่วมค้า | ก่อสร้างสถานี S12,ท | 2554 | .ค.. | 44.84 |        | 98 |
|   | STAS      | างยกระดับส่วนขยายแ |      | 2556 |       |        |    |
|   |           | ละ Stabling Yard |      |      |       |        |    |
|   |           | โครงการระบบขนส่งม |      |      |       |        |    |
|   |           | วลชน กรุงเทพมหานค |      |      |       |        |    |
|   |           | รส่วนต่อขยายสายลีลม |      |      |       |        |    |
|   |           | (ตากสิน-เพชรเกษม) |      |      |       |        |    |
+---+-----------+------------------+------+------+-------+--------+----+
| 1 | บริษัท อมตะ | โครงการก่อสร้างอาค | พ.ย. | ส.ค. | 40.66 | 26.52  | 3  |
| 4 | บี กริม     | ารซ่อมบำรุงและจัดเก | 2554 | 2555 |       |        | 4. |
|   | เพาเวอ    | ็บวัสดุ(Amata City) |      |      |       |        | 78 |
|   | ร์(ระยอง)2 |                  |      |      |       |        |    |
|   | จำกัด      |                  |      |      |       |        |    |
+---+-----------+------------------+------+------+-------+--------+----+
|   |           | คงเหลืองานที่ยัง     |      |      |       | 9,     |    |
|   |           | ไม่ได้ส่งมอบรวมทั้งสิ้น |      |      |       | 925.03 |    |
+---+-----------+------------------+------+------+-------+--------+----+